Dit is ’n toename van 17% in vergelyking met die 2008-’09-boekjaar toe 2759 wapens gesteel is en die derde jaar in ’n ry dat die polisie dié diefstalle nie onder beheer bring nie.
“Op sy beste is dit ’n groot uitdaging om informante te betaal, want dis nie asof jy ’n faktuur (vir hul dienste) ontvang nie. Al waarop hul name verskyn, is ’n informantregister,” het Mdluli gesê.
’n Spesiale komitee beraadslaag egter oor die bedrag wat aan elke informant betaal word en volgens hom verhinder dit dat korrupsie plaasvind of die stelsel misbruik word.